**Høringssvar til det administrative budgetforslag for 2025**

Medarbejderne i afdelingen Bæredygtig Udvikling fremsender hermed høringssvar i forbindelse med budgetforslaget for 2025:

**Løn- og prisfremskrivning** Vi anser det for vigtigt, at Kalundborg Kommune i den kortvarige periode med manglende indtægter er særligt opmærksom på sin lønpolitik, så kommunens evne til at fastholde og tiltrække medarbejdere ikke svækkes.

**Finansiering og Fremtidig Udvikling** Selvom der vil være en relativ kort årrække med manglende finansiering, er det vigtigt at fokusere på fortsat udvikling af attraktive arbejdspladser for at sikre, at vi har dygtige og engagerede medarbejdere klar til at drive og udvikle Kalundborg Kommune, når finansieringen igen kommer i balance.

Vi anbefaler at overveje at anvende kassebeholdningen og reducere anlægsrammen for at finansiere de manglende indtægter i en kort periode, som vi mener overordnet set vil have den mindste påvirkning på medarbejdernes trivsel og arbejdsglæde, hvilket er afgørende for at opretholde en høj standard i kommunens ydelser og services.